Public procurement notice: Contract Notice
Published: 2024-08-07
Buyer: Direktoratet for Kriminalforsorgen
Country: DK
Region: DK011
Contract type: Services
Procedure: Other single
CPV classification: 85100000: Health services | 85121270 | 85142100 | 85172000
Submission deadline: 2024-09-13
Award criteria: price, quality

Technical requirements: Der er tale om en tjenesteydelse omfattet af udbudslovens (LOV nr. 1564 af 15/12/2015) afsnit III, jf. §§ 186-190, vedrørende indkøb af sociale og andre specifikke tjenesteydelser over tærskelværdien (light-regimet), der er anført i udbudsdirektivets bilag XIV (2014/24/EU), jf. udbudslovens § 7.  
Proceduren for konkurrenceudsættelsen minder om gennemførelsen af et offentligt udbud og er inddelt i følgende faser: tilbudsfase og tildeling. 
Kontrakterne tildeles på baggrund af tildelingskriteriet det "økonomisk mest fordelagtige tilbud" hvor nedenstående underkriterier med dertilhørende vægtning lægges til grund for tildeling af kontrakterne for både delaftale 1 og delaftale 2, der evalueres hver for sig. Kontrakterne vil blive tildelt den eller de tilbudsgivere, som har afgivet tilbuddet med den højest samlede pointscore. Pris vægter 60 %, kvalitet vægter 40 %.
Udbuddet omfatter en sundhedsordning for kriminalforsorgens medarbejdere, der er inddelt i to delaftaler hhv. en fysisk og en psykologisk del. Sundhedsordningens primære formål er at tilbyde ansatte i kriminalforsorgen behandlingsmuligheder for arbejdsrelaterede fysiske skader samt psykologisk rådgivning. Det er hensigten at sundhedsordningen på optimal vis er tilpasset kriminalforsorgens behov. Sundhedsordningen skal være et supplement, der varetager behandling af akut opståede tilfælde, hvor leverandøren involverer og motiverer medarbejderen under behandlingens forløb. Kriminalforsorgen ønsker at arbejde med det forebyggende og sundhedsfremmende arbejde. Der skal således være fokus på at styrke bevidstheden omkring sundhed i arbejdet, såvel som skabe forudsætninger for et godt arbejdsmiljø og høj grad af trivsel på arbejdspladsen. Overordnet set skal sundhedsordningen virke i harmoni med ønsket om at nedbringe sygefravær og forebygge arbejdsrelateret nedslidning blandt de ansatte. For at opnå dette, ønsker kriminalforsorgen en leverandør, der proaktivt kan bidrage med initiativer og aktiviteter til, hvordan akut opståede tilfælde kan forebygges af kriminalforsorgen som arbejdsplads.
Det er et minimumskrav, at tilbudsgiver ved det seneste afsluttede regnskabsår har haft en positiv egenkapital.
Det er et minimumskrav, at tilbudsgiver kan dokumentere minimum én sammenligelig reference. Med sammenlignelig forstår ordregiver, at tilbudsgiver tidligere har ageret leverandør af en sundhedsordning til en virksomhed, der har en medarbejdergruppe med stor variation i opgaveløsningen, og hvor virksomheden som arbejdsgiver, involveres i en proaktiv forebyggelse af arbejdsrelaterede fysiske skader. Endvidere forstås med sammenlignelig reference, at tilbudsgiver tidligere har leveret sundhedsfaglig behandling, herunder kiropraktik og fysioterapi, til flere lokationer i Danmark.
Den fysiske del omfatter en tværfaglig tilgang til fysisk behandling, hvilket  inkluderer kiropraktik og fysioterapi. Formålet med den tværfaglige fysiske behandling er at tilbyde ansatte i kriminalforsorgen hurtig målrettet behandling af arbejdsrelaterede fysiske skader. Ordningen sigter dermed mod at minimere eller eliminere gener forårsaget af sådanne skader. Der er tale om landsdækkende fysisk behandling til kriminalforsorgens medarbejdere, der er fordelt i hele landet, inkl. Færøerne.


Winner: Konkurrence- og Forbrugerstyrelsen